b'\n_START_ARTICLE_\nRight Round\n_START_SECTION_\nKaupallinen menestys\n_START_PARAGRAPH_\nRight Round teki ensiesiintymisens\xc3\xa4 Billboard Hot 100 -listalla sijalla 74 ja nousi ykk\xc3\xb6seksi 28. helmikuuta 2009 myyty\xc3\xa4\xc3\xa4n 636\xc2\xa0000 digitaalista latausta ensimm\xc3\xa4isen viikon aikana. Kyseess\xc3\xa4 oli suurin ensimm\xc3\xa4isen viikon latausm\xc3\xa4\xc3\xa4r\xc3\xa4 koskaan. Vanha enn\xc3\xa4tys oli joulukuulta 2007 niin ik\xc3\xa4\xc3\xa4n Flo Ridan esitt\xc3\xa4m\xc3\xa4n Low:n nimiss\xc3\xa4. Toisella viikolla latauksia tuli viel\xc3\xa4 460\xc2\xa0000 lis\xc3\xa4\xc3\xa4, mik\xc3\xa4 riitti kaikkien aikojen viikkolatausten m\xc3\xa4\xc3\xa4r\xc3\xa4ss\xc3\xa4 kolmannelle sijalle. Right Roundista tuli nopeimmin miljoona kopiota myynyt kappale Yhdysvalloissa miljoonarajan ylitytty\xc3\xa4 vajaassa kahdessa viikossa. Se rikkoi vastaavan enn\xc3\xa4tyksen my\xc3\xb6s kahden miljoonan kohdalla, tuo raja ylittyi viiden myyntiviikon j\xc3\xa4lkeen. Yhteens\xc3\xa4 Right Round on ladattu 2\xc2\xa0027\xc2\xa0000 kertaa. Billboard Hot 100 -listaa se on johtanut viiden viikon ajan.'